CELEX: 31988D0460
Language: el
Date: 1988-07-12 00:00:00
Title: 88/460/ΕΟΚ: Απόφαση της Επιτροπής της 12ης Ιουλίου 1988 για την έγκριση Ολοκληρωμένου Μεσογειακού Προγράμματος για την περιφέρεια Basilicata

Avis juridique important

|

31988D0460

88/460/ΕΟΚ: Απόφαση της Επιτροπής της 12ης Ιουλίου 1988 για την έγκριση Ολοκληρωμένου Μεσογειακού Προγράμματος για την περιφέρεια Basilicata  

Επίσημη Εφημερίδα αριθ. L 223 της 13/08/1988 σ. 0037 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Ιουλίου 1988  για την έγκριση Ολοκληρωμένου Μεσογειακού Προγράμματος για την περιφέρεια Basilicata  (Το κείμενο στην ιταλική γλώσσα είναι το μόνο αυθεντικό)  (88/460/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2088/85 του Συμβουλίου της 23ης Ιουλίου 1985 για τα Ολοκληρωμένα Μεσογειακά Προγράμματα (1), και ιδίως το άρθρο 7,  Εκτιμώντας:  ότι η Ιταλία υπέβαλε στην Επιτροπή ένα Ολοκληρωμένο Μεσογειακό Πρόγραμμα για την περιφέρεια Basilicata που στο εξής καλείται ΟΜΠ Basilicata·  ότι, σύμφωνα με το άρθρο 7 του κανονισμού (ΕΟΚ) αριθ. 2088/85, το ΟΜΠ Basilicata υποβλήθηκε από την Επιτροπή, σε τροποποιημένη μορφή, στη συμβουλευτική επιτροπή των Ολοκληρωμένων Μεσογειακών Προγραμμάτων, η οποία έδωσε σχετική απάντηση·  ότι το ΟΜΠ Basilicata, συμπεριλαμβανομένου και του χρηματοδοτικού του σχεδίου μπορεί, ως εκ τούτου, να εγκριθεί από την Επιτροπή·  ότι το ΟΜΠ Basilicata αφορά την περίοδο από την 1η Ιανουαρίου 1988 έως τις 31 Δεκεμβρίου 1992·  ότι το ΟΜΠ Basilicata περιλαμβάνει μέτρα που αποτελούν ένα ειδικό πρόγραμμα δράσης το οποίο είναι επιλέξιμο για ενίσχυση από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Προσανατολισμού, με βάση το άρθρο 12 παράγραφος 1 δεύτερο εδάφιο του κανονισμού (ΕΟΚ) αριθ. 2088/85·  ότι, για να εξασφαλισθεί η αποτελεσματικότητά του, το ΟΜΠ Basilicata θα πραγματοποιηθεί σε διαδοχικά στάδια και θα αποτελέσει αντικείμενο περαιτέρω αποφάσεων, όταν θα πληρούνται οι όροι για τη χορήγηση συνεισφοράς από την Κοινότητα·  ότι οι δαπάνες για τα μέτρα που αποτελούν το ΟΜΠ Basilicata υπολογίζονται σε 156 877 000 ECU·  ότι οι συνεισφορές της Κοινότητας από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονισμού (ΕΟΚ) αριθ. 2088/85 υπολογίζονται σε 12 036 890 ECU,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το ΟΜΠ Basilicata με τη μορφή που υποβλήθηκε στην Επιτροπή στις 18 Δεκεμβρίου 1986, όπως τροποποιήθηκε μετά την εξέταση από την επιτροπή των ΟΜΠ. Οι υπολογιζόμενες συνολικές δαπάνες καθώς και η συνεισφορά από κάθε πόρο του προϋπολογισμού της Κοινότητας εμφαίνονται στο χρηματοδοτικό σχέδιο του ΟΜΠ Basilicata.  Η Επιτροπή χορηγεί τις κοινοτικές συνεισφορές που καθορίζονται στο χρηματοδοτικό σχέδιο του ΟΜΠ Basilicata υπό τον όρο ότι οι παρεμβάσεις πραγματοποιούνται σύμφωνα με το ΟΜΠ Basilicata παραμένοντας εντός των ορίων των υπολογιζόμενων συνολικών δαπανών και, εφόσον τηρούνται οι κανόνες, η διαδικασία που ισχύει για κάθε κοινοτική πηγή χρηματοδότησης.  Άρθρο 2  Η συνεισφορά από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του κανονι  σμού (ΕΟΚ) αριθ. 2088/85, δεν θα υπερβαίνει τα 12 036 890 ECU σε σχέση με τις δαπάνες που θα πραγματοποιηθούν κατά την περίοδο από την 1η Ιανουαρίου 1988 έως τις 31 Δεκεμβρίου 1992 για τη χρηματοδότηση των μέτρων στα πλαίσια του ΟΜΠ οι οποίες υπολογίζονται σε 156 877 000 ECU.  Άρθρο 3  Σύμφωνα με το άρθρο 15 παράγραφος 2 του κανονισμού (ΕΟΚ) αριθ. 2088/85, μια πρώτη δόση από το ειδικό κονδύλιο του προϋπολογισμού που αναφέρεται στο άρθρο 11 παράγραφος 2 του ιδίου κανονισμού και που ανέρχεται σε 2 045 350 ECU εγκρίνεται σύμφωνα με το χρηματοδοτικό σχέδιο του ΟΜΠ Basilicata.  Άρθρο 4  Η παρούσα απόφαση απευθύνεται στην Ιταλική Δημοκρατία.  Βρυξέλλες, 12 Ιουλίου 1988.  Για την Επιτροπή  Γρηγόρης ΒΑΡΦΗΣ  Μέλος της Επιτροπής  (1) ΕΕ αριθ. L 197 της 27. 7. 1985, σ. 1.